ועדת העבודה, הרווחה והבריאות, כנסת 17, פרוטוקול מספר 99, 2006-11-20 09:30

משה שרוני: בוקר טוב, אני פתוח את הישיבה.

משה שרוני: הנושא: פיטורים והשעיית עובדים בחברת חשמל עקב הובלת שנאי בליל שבת.

משה שרוני: חבר הכנסת פינס, את מבקש להסביר.

אברהם רביץ: זאת הצעה לסדר?

משה שרוני: לא, ישר לוועדה.

משה שרוני: הוא מאמין בוועדה יותר מאשר במליאה.

אופיר פינס-פז: הופתעתי מאוד לקרוא את הכתבה שהתפרסמה.

אופיר פינס-פז: אני מכיר את נושא השנאי.

אופיר פינס-פז: יש לי ממנו זיכרונות לא פשוטים מימים עברו.

אופיר פינס-פז: הייתי יושב ראש קואליציה של ממשלה, שעל רקע זה יסודותיה התערערו.

אופיר פינס-פז: מצד שני, יש מדינה שצריך לנהל אותה.

אופיר פינס-פז: שנאי בסדרי גודל של חברת חשמל, לפי מיטב הבנתי, אי אפשר להעביר במהלך השבוע.

אופיר פינס-פז: אולי בלילה, אבל זה עסק שנמשך הרבה שעות.

אופיר פינס-פז: קיבלו החלטה להעביר בשבת.

אופיר פינס-פז: נו, אז מה?

אופיר פינס-פז: מה קרה?

אופיר פינס-פז: מת העולם?

אופיר פינס-פז: התהפכו השמים?

אופיר פינס-פז: מה קרה?

אופיר פינס-פז: יש צורך ועושים את הדברים כפי שעושים בכל מדינה נורמלית.

אופיר פינס-פז: אנחנו מדינה יהודית ודמוקרטית ולא מדינת הלכה, יש הבדל.

אופיר פינס-פז: כשנהיה מדינת הלכה יהיה דיון אחר, אני לא אשב פה כבר, יישבו אחרים.

אופיר פינס-פז: אני יושב פה במדינה יהודית דמוקרטית.

אופיר פינס-פז: אם חברת החשמל החליטה שמי שעושה פשע כזה, דינו מאסר עולם או פיטורים, אז יש לי בעיה גדולה עם חברת חשמל.

אופיר פינס-פז: אני לא יודע מה הרקע לפיטורים של אותו בכיר אבל אם הרקע של הפיטורים, זה שהוא קיבל החלטה ניהולית, שבעיניי היא מהדרגה הראשונה, ועל זה הוא משלם מחיר של פיטורים, נראה לי אדוני, כבוד המנכ"ל, דבר חמור ביותר.

אופיר פינס-פז: שניים.

אופיר פינס-פז: אם זה נועד לרצות מישהו בדרג המיניסטריאלי, חמור שבעתיים, כי ברמה המיניסטריאלית קראו לעשות סדר בחברת החשמל, מישהו עשה מעשה שלא ייעשה.

אופיר פינס-פז: הדברים האלה לא מקובלים עלי בשום פנים ואופן.

אופיר פינס-פז: קודם כל אני איש של עובדים.

אופיר פינס-פז: וגם המנהלים הם עובדים.

אופיר פינס-פז: אמנם בדרגה ניהולית אבל הם עובדים.

אופיר פינס-פז: הם שכירים, הם לא בעלי מניות.

אופיר פינס-פז: אני חושב שהעובדים ראויים להגנה, במיוחד כשלא מדובר – אפשר לפטר עובד על רקע של שחיתות, מינהל לא תקין, התרשלות, דברים שבגינם אפשר לפטר עובדים.

אופיר פינס-פז: עובד שלוקח אחריות ועושה פעולה ניהולית קשה, של להעביר שנאי, שזה עסק מורכב - במקרה ראיתי את השנאי הזה.

אופיר פינס-פז: היו לידו 10 ניידות משטרה.

אופיר פינס-פז: אני בטוח שהמשטרה היתה מתואמת עם המהלך ואני משוכנע שהמשטרה המליצה לחברת החשמל להעביר את השנאי בלילה.

אופיר פינס-פז: אני משוכנע בזה במאה אחוז.

אופיר פינס-פז: ברוך השם שלא הדיחו ניצב של המשטרה על רקע זה.

אופיר פינס-פז: לך תדע, אולי היו מדיחים את ראש אגף התנועה של המשטרה כיוון שהעבירו את השנאי.

משה שרוני: טוב שלא הדיחו את ראש הממשלה.

אופיר פינס-פז: חברים, קצת פרופורציות.

אופיר פינס-פז: אני מכבד את כל מי ששומר את השבת, אני מכבד אותו וזאת זכותו הלגיטימית.

אופיר פינס-פז: אבל מדינה צריכה להתנהל גם בשבת.

אופיר פינס-פז: מדינה לא מפסיקה להתנהל בשבת.

אופיר פינס-פז: זה לא קורה כל יום אבל מידי פעם, כשצריך להעביר מכשיר מסדר גודל כזה אז עושים את זה בשבת.

אופיר פינס-פז: זה הכי נכון, זה הכי אחראי, זה הכי רציני, זה הכי לא פוליטי, וזה גם לא פוגע, לדעתי, ברגשות של אף אחד, משום שכידוע אנשים שומרי מצוות לא נוסעים ביום שישי בכבישים.

משה שרוני: נעשה משהו אחר.

משה שרוני: נביא גויים מחוץ לארץ עם הציוד, אז הגויים יובילו את זה ואז המדינה תשלם ונקצץ בדברים אחרים.

אופיר פינס-פז: הצעה יצירתית.

אופיר פינס-פז: דבר אחד אני יודע ואני בטוח שעל זה גם רביץ יסכים איתי.

אופיר פינס-פז: אדם לא צריך להיות מפוטר מעבודתו על הרקע הזה.

אופיר פינס-פז: אפשר לנזוף.

אופיר פינס-פז: לפטר אדם מעבודה בגלל שהוא לקח החלטה מהסוג הזה?

אופיר פינס-פז: נראה לי בלתי סביר בעליל.

אברהם רביץ: גם אני חי, כמו שאמר חבר כנסת פינס, במדינה יהודית ודמוקרטית.

אברהם רביץ: זאת המדינה היחידה בעולם שמגדירה את עצמה בדאבל הגדרה, זאת המדינה היחידה בעולם שמגדירה עצמה באופן הכי מוזר והכי משונה, כמדינה יהודית ודמוקרטית.

אברהם רביץ: לגבי דידי אלה לא סתם מילים.

אברהם רביץ: זה בא לבטא את העובדה שהמדינה, כמדינה, אני לא מדבר על פרטיה, מתנהגת ונותנת ביטוי לעובדה שהיא כיתרה את עצמה בכתר של יהודית ודמוקרטית.

אברהם רביץ: אני לא יודע למה פיטרו את האדם המסוים, אני לא יודע את שמו, הוא היה בעיתון אבל - - -

אופיר פינס-פז: דרך אגב, אני לא מכיר אותו.

אופיר פינס-פז: אין לי אליו נגיעה אישית ואני לא בא מטעמו.

משה שרוני: אין פה ניגוד אינטרסים.

אברהם רביץ: שמעתי אפילו שמועה שמצאו את ההזדמנות כי בעצם רצו לפטר אותו בגלל מעשים קודמים.

אופיר פינס-פז: שיגידו את זה.

אברהם רביץ: לא הכל צריך להגיד.

אברהם רביץ: העניין הוא כזה, אני אגיד לך למה אני הייתי מפטר אותו.

אברהם רביץ: כי אני לא חושב שבחברת חשמל צריכים אנשים תמימים.

אברהם רביץ: במקרה הטוב הוא היה יהודי תמים.

אברהם רביץ: מה?

אברהם רביץ: הוא לא חזה שמה שקרה שנפלה ממשלה בישראל?

אברהם רביץ: נפלה ממשלה בישראל, זה התחיל את המהלך הזה.

משה שרוני: עכשיו אין סיכוי, חבר הכנסת רביץ.

אברהם רביץ: אני יודע, כי עכשיו אתם שם.

משה שרוני: לא שאנחנו שם, אבל אין סיכוי.

אברהם רביץ: אבל, לא שהיה חשש שמא תיפול ממשלה.

אברהם רביץ: הוא היה צריך להבין, שכדי לעשות את המהלך הזה הוא צריך לקבל הרבה יותר מהחלטה עצמית שלו.

אברהם רביץ: הוא צריך לדבר על העניין הזה עם השר, אולי, לפחות עם המנכ"ל.

אברהם רביץ: זאת איננה החלטה שגרתית איך עובדים, ובשבת יותר נוח, ופקיד, יהיה גבוה ככל שיהיה, מחליט לעצמו.

משה שרוני: יכול להיות שהנהלים בחברת חשמל לא ברורים, אולי צריך לעדכן אותם מידי פעם.

אברהם רביץ: יכול להיות, אבל זאת לא שאלה של נהלים.

משה שרוני: העובדים פועלים לפי הנוהל.

אברהם רביץ: בוא לא נקטין את הבעיה.

אברהם רביץ: זאת לא שאלה, אני עדיין לא קובע עובדה.

אברהם רביץ: אני עכשיו מדבר על סדרי העבודה וההיגיון הבריא של עובד שעובד במפעל כה חשוב.

אברהם רביץ: מה הוא חשב?

אברהם רביץ: שהדבר הזה ייעלם מהעין?

אברהם רביץ: מה היה בדעתו?

אברהם רביץ: הרי לו זאת היתה פעם ראשונה, אז כמו שאומר אופיר, לפעמים צריך לעבוד בשבת, מה אפשר לעשות?

אברהם רביץ: אפשר אולי לקרוא לזה פיקוח נפש, אם רוצים.

משה שרוני: מה זה פיקוח נפש?

משה שרוני: אני רוצה להבין.

משה שרוני: נניח שבבית כנסת הגדול בשבת החשמל נפסק.

משה שרוני: מי צריך לתקן את זה?

אברהם רביץ: זה לא פיקוח נפש.

אברהם רביץ: אף אחד לא מתקן את זה בשבת.

משה שרוני: הרבנים יילכו הביתה ולא יתפללו?

משה שרוני: אין בבית הכנסת גנרטור רזרבי.

אריה אלדד: לא מתקנים חשמל בבית כנסת בשבת.

אברהם רביץ: גם אם צריכים מזגן לא מתקנים.

משה שרוני: לא בתוך בית הכנסת.

משה שרוני: עמוד החשמל, הטרנספורמטור.

אברהם רביץ: בוא לא נפרוט את זה.

אברהם רביץ: אני אומר לצורך הדיון שלנו, אני לא עומד לדבר עכשיו על מעמד הר סיני.

אברהם רביץ: אני מדבר בתוך הדיון שלנו: האם האיש הזה נהג כפי שהיה צריך לנהוג האדם הסביר, נקרא לזה, במדינת ישראל, לאחר שבדיוק בגלל דבר כזה נפלה ממשלה?

אופיר פינס-פז: אני מודיע לך בכל הכבוד, הצניעות והענווה שאם הייתי בתפקידו הייתי עושה בדיוק אותו דבר.

אברהם רביץ: אז היו מפטרים גם אותך, מה אתה חושב?

אברהם רביץ: לא בגלל שהובלת בשבת, אלא בגלל חוסר האחריות שלך לערב את הממונים שייקחו על עצמם אחריות.

משה שרוני: חבר הכנסת רביץ, אני רוצה לומר לך דבר אחד.

משה שרוני: אני חשבתי שיהיה על השולחן שלי דו"ח של מנכ"ל חברת חשמל מה הסיבות ומה המסקנות בכל זה.

משה שרוני: ציפיתי כנראה ליותר מידי.

משה שרוני: ככה נוהגים בדרך כלל.

אופיר פינס-פז: שרוני, אני הרבה שנים בכנסת, זה שהמנכ"ל זה מכובד.

משה שרוני: מכובד מאוד אבל היו יכולים לשלוח לנו.

אברהם רביץ: היית יכול לבקש גם את השר כי אולי הוא היה בעצה אחת.

משה שרוני: איזה שר?

אברהם רביץ: פואד.

אברהם רביץ: לכן אני אומר, רבותי, הבה ולא נהיה תמימים.

אברהם רביץ: אם תרצו לדבר על גופו של עניין, כיצד צריכה לנהוג מדינה יהודית בעניין הזה של שבת וכמה היא צריכה להקדיש לזה – זה לא שהמשחן לא יעבור, והאם צריך את המאמץ המיוחד גם של משטרת ישראל וגם של נהגי ישראל, כפי שעשו במשחן השני?

אברהם רביץ: הרי הוא חזר בתשובה, אהוד ברק.

אופיר פינס-פז: חזר בתשובה ועשה את חוק טל.

משה שרוני: אני עוד לא ראיתי שאהוד ברק חזר בתשובה.

אברהם רביץ: אני אומר כך.

אברהם רביץ: לדידי, מבחינה אידיאולוגית, אין כאן שאלה בכלל שהמדינה צריכה לעשות מאמץ עליון כדי לשמור את השבת בפרהסיה היהודית ובעיקרון מספיק לזה גם אופיר.

משה שרוני: אבל המדינה צריכה לדאוג לנהל את המדינה בצורה הטובה ביותר.

אופיר פינס-פז: לא על חשבון ניהול המדינה.

אריה אלדד: אני מניח שאם יש חברה פרטית, שצריכה להוביל מפלצת אמיתית בכבישי המדינה - - -

משה שרוני: לא היה קורה שום אסון.

אריה אלדד: איש לא היה בא אליה בטענות, שתוביל אותו מתי שהיא רוצה.

אריה אלדד: היא היתה מתאמת עם המשטרה ואף אחד בכלל לא היה מעלה את זה לדיון.

אריה אלדד: כיוון שהמעמד של חברת החשמל הוא חברה ממשלתית - - -

משה שרוני: היא תישאר לעולם חברה ממשלתית ולא פרטית.

אריה אלדד: שיש לזה יתרונות וחסרונות.

משה שרוני: היא תישאר לעולמים חברה ממשלתית ולא פרטית.

משה שרוני: גמרנו עם ההפרטות, גמרנו עם הכל.

אריה אלדד: אני ממש לא רוצה להיכנס לזה כי אינני מבין בזה.

אריה אלדד: אני ממש לא רוצה להיכנס לזה כי אינני מבין בזה.

אריה אלדד: יחד עם היתרונות של הדבר יש לזה מגבלות ויש לזה כפיפויות לנהלים של מדינה.

אריה אלדד: ברגע שהמדינה החליטה שגופים ממשלתיים לא יחללו שבת בפרהסיה, אלא לצרכים מסוימים שהוחלט עליהם, אז נדמה לי שהדבר הזה, באותו רגע, כפוף לאותם כללים.

אריה אלדד: לא התעמקתי בפרטים של מי קיבל את ההחלטה ובאיזה סמכות - - -

אופיר פינס-פז: בוא נלך לשיטתך.

אופיר פינס-פז: יש הרבה חברות, כולל חברת חשמל, שעובדת בשבת.

אריה אלדד: כי יש להם הרשאה.

אריה אלדד: השאלה מה מתחומי העבודה שלה כלולים בהיתרים לעבודה בשבת ומה לא כלול?

אברהם רביץ: גם לא שאלתי את השאלה האם הם קיבלו היתרי עבודה לעובדים בשבת.

אברהם רביץ: אני אומר לך שלא, הם לא כיבדו את החוק.

אריה אלדד: כמו שקיבלנו עלינו את המגבלות שאל-על לא טסה בשבת - - -

משה שרוני: ואנחנו מסבסדים אותה בעשרות מיליונים בגלל זה.

אריה אלדד: עכשיו, כשהיא פרטית, היא יכולה לטוס מתי שהיא רוצה.

אופיר פינס-פז: קודם הם היו משכירים ונותנים מטוסים לחברות אחרות.

משה שרוני: המדינה שילמה "רבה גלט" בגלל זה.

אריה אלדד: בדיוק בגלל העניין הזה שכל עוד הם ממשלתיים, הם נוהגים על פי כללי המדינה, ואם מישהו עובד באופן פרטי במטוסים שלהם אז זה חמור.

משה שרוני: מנכ"ל חברת חשמל בבקשה.

אורי בן נון: מכיוון שיש כאן

אורי בן נון: דברים שקשורים לצנעת הפרט של עובד ואני צריך להיזהר בלשוני.

אורי בן נון: שלא כמנהגי אני אקרא מן הכתב.

אורי בן נון: הסיבות לפיטורי צביקה מנור.

אורי בן נון: יש נושא שנקרא פרשת מקנזי.

אורי בן נון: מדובר בליקויים שהתגלו בהתנהלות אגף לוגיסטיקה.

אורי בן נון: מר מנור היה מנהל אגף לוגיסטיקה.

אורי בן נון: בעניין זה ראיתי בחומרה רבה את ממצאי מבקר החברה ואת מסקנות ועדת הביקורת של הדירקטוריון בדבר עבירות משמעת חמורות שעבר מר מנור.

אורי בן נון: חוות הדעת של משרד עורכי הדין הרצוג, פוקס נאמן ושות', בדבר חשדות לכאורה, לביצוע עבירות פליליות, בעניין חברת הייעוץ מקנזי ואת התנהלותו של מר מנור בנושא זה.

אורי בן נון: העניין הועבר על ידי מבקר המדינה לעיון ובדיקה של היועץ המשפטי לממשלה.

אורי בן נון: הנושא עשוי להיחקר במשטרה, על כל המשתמע מכך.

אורי בן נון: כמו כן קיימת סבירות גבוהה להתנהלות הליכים משפטיים בעניין זה בבית המשפט.

אורי בן נון: כאמור, מחמת צנעת הפרט אין באפשרותי לפרט מעבר לאמור לעיל.

משה שרוני: הוגשה תלונה למשטרה?

אורי בן נון: העניין נמצא בטיפולו של היועץ המשפטי לממשלה.

אורי בן נון: היה דוח ביקורת חמור והקראתי מה שכתוב בו.

אורי בן נון: זה הוגש ליועץ המשפטי הנושא עשוי להיחקר במשטרה.

אורי בן נון: דוח היועץ הארגוני.

אורי בן נון: בנוסף, לאחרונה הוגש דוח חמור ביותר של חברת ייעוץ ארגוני על עבודתו של מר מנור כמנהל אגף שגילה כשלים ניהוליים חמורים.

אורי בן נון: מחמת צנעת הפרט, אין באפשרותי לפרט בעניין.

אורי בן נון: בעקבות פרשת מקנזי, דוח היועץ הארגוני ונושאים נוספים, נערך למר מנור שימוע על ידי מר יהודאי סמנכ"ל כספים וכלכלה.

אורי בן נון: זה הנוהג בחברה לעשות שימוע.

אורי בן נון: בשימוע השתתפו גם חברי הוועד, אשר המליץ ביום ה', שלפני הובלת השנאי, כי יש לסיים את עבודתו - - -

אופיר פינס-פז: אז אני מבין שהוא לא פוטר על הרקע הזה.

אורי בן נון: לא.

אופיר פינס-פז: אז למה זה פורסם אחרת?

אורי בן נון: כי אתה קורא עיתונים.

אורי בן נון: מה הומלץ בשימוע?

אורי בן נון: "יש לסיים את עבודתו של מר מנור.

אורי בן נון: בנסיבות העניין, מן הראוי לנסות להגיע להסכמה בין הצדדים לגבי הפסקת העבודה - המלצה שהיתה מקובלת עלי - נוכח שנות עבודתו הרבות בחברה".

אורי בן נון: הוא עבד 34 שנים בחברה.

אורי בן נון: גם אם הוא עשה עבירות, יכול להיות פליליות, אני לא רוצה לדבר מה הוא עשה, היה סיכום שימוע, וגם לא אני עשיתי את השימוע.

אורי בן נון: לגבי העברת השנאי בשבת.

אורי בן נון: בעניין זה חברת החשמל הוציאה לפני כחודש הזמנה לחברת תעבורה, על פי הסכם כללי להובלת מטענים.

אורי בן נון: חברת התעבורה תיאמה את ההובלה עם אלקו ועם חברת החשמל, לאחר שקיבל הודעה מהמשטרה שההובלה צריכה להיעשות בליל שבת, 3.11.06.

אורי בן נון: אני רוצה להגיד שעובדי חברת החשמל לא היו שותפים לביצוע וסיוע בהובלה עצמה.

אורי בן נון: אני רוצה להוסיף שהיה לנו מקרה לפני כמה חודשים, שהיה צריך להוביל סירה גדולה מחדרה לעתלית והם רצו להוביל את זה בליל שבת.

אורי בן נון: אמרתי שזה לא עניין של פיקוח נפש ולא צריך להוביל אותו בליל שבת.

אורי בן נון: הובילו אותו לא בליל שבת.

אורי בן נון: גם את השנאי הזה אפשר היה להוביל לא בליל שבת.

אורי בן נון: נוח לקבלן להוביל אותו במכה אחת, זה יותר זול לו מאשר להוביל אותו ב-4 קטעים.

משה שרוני: אדוני המנכ"ל, ברגע שרואים כתבה כזאת, למה אתה או הדובר שלך לא תגיבו בעיתון שהנושא הזה לא למען הקואליציה כי הנ"ל פוטר - - -

אורי בן נון: אנחנו לא רצינו לפגוע באיש ולהגיד שהנ"ל פוטר.

אורי בן נון: אני אכתוב בעיתון שכל המדינה תקרא שהנ"ל פוטר?

אורי בן נון: זה לא יפה לעשות את זה.

אופיר פינס-פז: תקרא מה שכתבו.

משה שרוני: כתוב: "מנכ"ל חברת החשמל, למען הקואליציה, פיטר מנהל אגף".

אופיר פינס-פז: למה לא הכחשתם?

אופיר פינס-פז: למה לא הוצאתם תגובה של דובר חברת חשמל?

משה שרוני: מה הבעיה להכחיש את זה?

משה שרוני: בכל הכנות אני מדבר, אז לא היינו יושבים כאן ולא הייתי מבזבז את הזמן שלי ושלכם.

אורי בן נון: אתה צועק עלי למה אני לא הכחשתי.

משה שרוני: נכון.

אורי בן נון: בסדר, אז תצעק עלי.

אריה אלדד: יש שתי גישות ביחס לעיתונות אם להכחיש מה שאומרים בעיתונות, ואז להעצים את העניין או לתת לזה - - -

אופיר פינס-פז: כל אחד והקואליציה שלו.

אברהם רביץ: אני רואה כאן גדלות נפש מטעם חברת החשמל.

אברהם רביץ: הם רצו לתת למר מנור דרך יציאה מכובדת החוצה.

אברהם רביץ: בחוגים רבים הוא הפך להיות גיבור האומה כי הוא העביר דווקא בשבת.

אברהם רביץ: לכן הם העלימו את העובדות שהיו נסתרות, ושעכשיו מתגלות לנו לראשונה.

אברהם רביץ: אני חושב שמגיע לכם פרס על גדלות הנפש שלכם.

אורי בן נון: אני רוצה להמשיך ולומר שמר מנור אמר שהוא לא ידע על ההובלה הזאת וזה נעשה ללא ידיעתו.

אורי בן נון: הוא שיקר לי, הוא ידע.

אורי בן נון: ביום רביעי הוא קיבל פקס שההובלה תהיה בליל שבת, אף שיש הוראה ברורות בחברה שכל הובלה, חוץ מדברים שנעשים לצורך ייצור החשמל, שרשרת החשמל, שזה ברמה של פיקוח נפש, כל עבודה אחרת לא יכולה להיעשות בלי שהסמנכ"ל שלו יהיה מודע לזה.

אורי בן נון: הבוס שלו הוא הסמנכ"ל.

אורי בן נון: המנכ"ל גם צריך לדעת.

אורי בן נון: מציגים אישורי עבודה.

אורי בן נון: אנחנו נמצאים כאן בכנסת ואתם מחוקקים חוקים.

אורי בן נון: אני מקווה שאתם בעד שישמרו את חוקי הכנסת ויאכפו אותם.

אורי בן נון: כדי להוביל בשבת צריך לקבל היתר עבודה ממשרד העבודה.

אורי בן נון: חייבים להציג את זה לחברה.

אורי בן נון: לא הוצגו היתרי עבודה לעבוד בשבת בעבודה הזאת.

אורי בן נון: גם הועסקו שלושה אנשים מחברת חשמל במחסן ברוטנברג.

אורי בן נון: אמרו להם לקבל את השנאי שמגיע.

משה שרוני: איך אומרים אצלנו?

משה שרוני: אחריות מיניסטריאלית.

משה שרוני: המנכ"ל היה צריך להתפטר.

אורי בן נון: נכון, לי אומרים כל יום שני וחמישי שאני צריך להתפטר.

משה שרוני: לא, לפי אחריות מיניסטריאלית.

אופיר פינס-פז: אנחנו לא מזדרזים לפטר מנכ"לים.

אופיר פינס-פז: למה השעת את מנהל אגף האספקה?

אורי בן נון: בגלל שהוא נתן הוראה להעסיק שלושה אנשים במחסן ברוטנברג, בלי שהיה להם היתר עבודה ובלי שהוא דיווח על זה למעלה, לסמנכ"ל שלו ולמנכ"ל, לפי נוהלי חברת החשמל.

אורי בן נון: כששאלתי את מנהל אגף האספקה, במוצאי שבת, מה קרה, הוא אמר לי: "אורי, עשיתי טעות".

אורי בן נון: מה שנקרא "מודה ועוזב ירוחם".

אורי בן נון: הסמנכ"ל שלו נתן לו עונש, השעה אותו ל-3 ימים מהעבודה, שכולם ידעו שיש נוהל בחברה ושאי אפשר לעבור על החוק ולהעסיק אנשים ללא היתר חוקי.

אורי בן נון: האדון מנור, מכיוון שכבר קודם היה צריך לעזוב את החברה, וכיוון שהוא ידע שהוא צריך ללכת לדווח לסמנכ"ל שלו, וכיוון שבמקרה הזה הוא אפילו שיקר ואמר שלא ידע, והרי ביום שישי בלילה הוא נסע לראות את ההובלה.

אורי בן נון: באותו רגע השעיתי אותו מהעבודה, כמו שהשעיתי את שני האחרים.

אורי בן נון: בינתיים מר מנור כבר חתם על הסכם פרישה עם החברה.

אורי בן נון: מר מנור נמצא עכשיו בחופשה, כפי שסוכם איתו בשימוע.

משה שרוני: נציגי העובדים אינם כאן, כנראה שיש הסכמה.

אורי בן נון: נציגי העובדים הסכימו לזה.

אופיר פינס-פז: הלחצים הפוליטיים שהופעלו עליך - - -

אברהם רביץ: עוד לא הספקנו ללחוץ עליו.

אורי בן נון: אותי בשבת אי אפשר לתפוס.

אורי בן נון: השר, פואד, צלצל אלי במוצאי שבת.

אורי בן נון: אמרתי לו שאני לא יודע על מה הוא מדבר.

אורי בן נון: התחלתי לברר והתקשרתי לסמנכ"ל.

אופיר פינס-פז: איך פואד ידע ואתה לא ידעת?

אורי בן נון: הוא שומע חדשות.

אורי בן נון: שאלתי את אשר דהאן אם הוא יודע מה קורה והוא לא ידע.

אורי בן נון: אמרתי לו שזה אצלו בחטיבה.

אורי בן נון: הוא הלך לברר.

אורי בן נון: אז סיפרו לי מה קרה.

אורי בן נון: אני התעצבנתי מזה שיש נוהל פנימי בחברה.

אורי בן נון: התעצבנתי מזה שחברת חשמל היא עושה כל הזמן מאמצים גדולים כדי שכולם יוכלו להשתמש בחשמל.

אורי בן נון: יש עוד אזרחים במדינה שרוצים להשתמש בחשמל.

אורי בן נון: אנחנו עושים מאמצים שלא יצטרכו להשתמש בשבת בגנרטורים כי זה עולה הון תועפות ולתת שירות לכל האזרחים.

אורי בן נון: אי אפשר לעבור על נוהל פנימי בחברה.

אורי בן נון: בגלל זה האיש הושעה.

אורי בן נון: הוא פוטר בגלל שוועדת משמעת קבעה שהוא צריך ללכת מהחברה.

אופיר פינס-פז: אם מר מנור לא היה עושה את הדברים שתיארת והוא היה מנהל אגף שעשה את ההחלטה כפי שעשה, שיקר ולא הודיע לך, היית מפטר אותו?

אורי בן נון: מנהל אגף שמשקר זאת בעיה גדולה.

אורי בן נון: בגלל שאם מנהל אגף משקר אז סגני מנהלי אגף ישקרו, אז ראשי המחלקות ישקרו.

אורי בן נון: ברגע שמפקד, שהוא מנהל בכיר מאוד בחברת חשמל, כשחבר הנהלה משקר, זאת בעיה גדולה.

אורי בן נון: אם זאת הפעם הראשונה שהוא משקר, צריך לקבל עונש ולהודיע ברבים כדי לתת דוגמה לאחרים.

אורי בן נון: אבל מנהל אגף שיקבל התרעה שלא לשקר, וישקר שוב, זה לא יכול להיות מפני שאני סומך עליו.

אורי בן נון: מאיפה אני אדע מה קורה בחברה הגדולה הזאת?

אורי בן נון: אני צריך לסמוך על מנהלי האגפים שלי.

אורי בן נון: הם נמצאים בשטח.

אורי בן נון: איך אני יכול להחזיק מנהל שמשקר לי?

אורי בן נון: אחרת אני אבוד.

אורי בן נון: אני לא חושב שאתם צריכים להתרשם ממה שכתוב בעיתונות.

משה שרוני: זה לא העניין, אני מצטער מאוד.

משה שרוני: הדובר שלך היה צריך להיות, הוא מקבל משכורת לא קטנה, להודיע שהאיש לא פוטר בגלל זה, זה הכל פשוטו כמשמעו.

דוד גולן: זה נכתב.

דוד גולן: אתה לוקח עיתון אחד ומזה בונה תיאוריה, יש עיתונים אחרים.

משה שרוני: אני לא בונה תיאוריה.

משה שרוני: חבר הכנסת פינס הביא את העיתון הזה וביקש את הדיון הזה.

דוד גולן: אז אני מפנה את מר פינס לשאר העיתונים.

אברהם רביץ: הוא לא קורא עיתונים שלא נותנים לו חומר, מה אתה רוצה.

משה שרוני: הוא קורא "המודיע", לידיעתך.

אופיר פינס-פז: אני בטוח שבמודיע היה כתוב: "פיטרנו עובד על רקע".